खरसावाँ रियासत

ब्रिटिश शासन काल में भारत में 560 से अधिक देशी रियासतें थी जिसमें खरसावां भी एक था, खरसावां रियासत की स्थापना विक्रम सिंह के द्वितीय पुत्र कुंवर पदम सिंह द्वारा 1650 ईस्वी में की गई। खरसावां को अंग्रेजों ने 1899 में रियासत की मान्यता प्रदान किया। 1947 ईस्वी में देश की स्वतंत्रता के बाद खरसावां भारत संघ का अंग बन गया और 1956 ईस्वी में राज्यों के पुनर्गठन के बाद खरसावां बिहार राज्य में शामिल किया गया। 2000 ई से खरसावां झारखंड राज्य का भाग है तथा 30 अप्रैल 2001 को सरायकेला-खरसावां 22 वां जिला के रूप में गठित किया गया जो वर्तमान में कोल्हान प्रमंडल के अंतर्गत आता है।